Document ID: 31999R2502

Ir-Regolament tal-Kummissjoni (KE) Nru 2502/1999
tas-26 ta' Novembru 1999
li jemenda r-Regolament (KEE) Nru 2166/83 li jistabbilixxi sistema ta' liċenzjar għal ċertu sajd f'żona fit-tramuntana ta' l-Iskozja (iż-żona Shetland)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3760/92 tal-20 ta' Diċembru 1992 li jistabbilixxi sistema Komunitarja għas-sajd u l-akkwakultura [1], kif l-aħħar emendat bir-Regolament (KE) Nru 1181/98 [2], u b' mod partikolari l-Artikolu 7(2) tiegħu,
Billi:
(1) ir-Regolament tal-Kummissjoni (KEE) Nru 2166/83 tad-29 ta' Lulju 1983 li jistabbilixxi sistema ta' liċenzjar għal ċertu sajd f'żona fit-tramuntana ta' l-Iskozja (iż-żona Shetland) [3] jistabbilixxi l-proċedura għall-komunikazzjoni taċ-ċaqliq tal-bastimenti Komunitarji tas-sajd li joperaw fiż-żona involuta;
(2) ir-Regolament tal-Kummissjoni (KE) Nru 1489/97 tad-29 ta' Lulju 1997 li jippreskrivi regoli dettaljati sabiex jiġi applikat ir-Regolament tal-Kunsill (KEE) Nru 2847/93 rigward sistemi ta' l-immonitorjar bis-satellita tal-bastimenti [4], kif l-aħħar emendat bir-Regolament (KE) Nru 2445/1999 [5], jistabbilixxi l-fatti magħrufa ("data") speċifiċi illi l-bastimenti Komunitarji tas-sajd koperti b'sistemi ta' l-immonitorjar bis-satellita tal-bastimenti (VMS - vessel monitoring systems) huma meħtieġa illi jittrasmettu;
(3) sabiex jitnaqqas it-toqol (ix-xogħol) fuq il-postijiet tas-sajd involuti, il-bastimenti li joperaw fiż-żona fit-tramuntana ta' l-Iskozja (iż-żona Shetland) li għaliha tapplika l-VMS u li jittrasmettu d-data (l-fatti magħrufa) mitluba permezz tal-VMS għandhom jiġu eżenti mill-ħteġijiet li jikkomunikaw iċ-ċaqliq tagħhom;
(4) ir-Regolament (KEE) Nru 2166/83 għandu jiġi emendat kif jixraq;
(5) il-miżuri pprovduti f'dan ir-Regolament huma bi qbil ma' l-opinjoni tal-Kumitat tat-Tmexxija tas-Sajd u l-Akkwakultura,
ADOTTAT DAN IR-REGOLAMENT:
Artikolu 1
Il-paragrafu li ġej huwa hawnhekk miżjud ma' l-Artikolu 4 tar-Regolament (KEE) Nru 2166/83:
"3. Madankollu, il-bastimenti Komunitarji tas-sajd li jaħdmu fiż-żona li għaliha japplikaw sistemi ta' l-immonitorjar bis-satellita (VMS) u li jittrasmettu d-data (l-fatti magħrufa) permezz tal-VMS bi qbil ma' l-Artikolu 3 tar-Regolament tal-Kummissjoni (KE) Nru 1489/97 [6] għandhom jiġu eżenti mill-obbligu li jikkomunikaw iċ-ċaqliq tagħhom preskritt fil-paragrafu 1."
Artikolu 2
Dan ir-Regolament għandu jidħul fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Novembru 1999.

Labels: 18
6